FOTO'S: Emsie Schoeman kuier op 7de Laan-stel | SARIE
FOTO'S: Emsie Schoeman kuier op 7de Laan-stel
Ons almal ken haar as die koningin van etiket, en nou het Emsie Schoeman ook haar lyf aktrise gehou!
In die storielyn oor Matrone (Annelize van der Ryst) se kankerstryd in die gewilde SABC 2-sepie 7de Laan het sy en Hilda (Annelisa Weiland) ná 'n jarelange vete die strydbyl begrawe. In so 'n mate dat Hilda vir Matrone 'n spesiale verrassing beplan het om haar gemoed te lig.
Dié verrassing is 'n besoek van niemand anders nie as Emsie Schoeman! Matrone het baie respek vir Emsie en het al haar boeke gelees en dit as 'n riglyn in haar lewe beskou.